JUMAL KÕNELEB
Tere jälle!
Oleme uurinud üht teed.
See pole asfaldist vaid armastusest.
See on asfaldist pehmem ja Piibli sõnul kõigist parim tee.
Oleme oma elus märganud, et kui teeme kõik selleks,
et sellel teel püsida, siis on meie elu õnnistatud.
Meil on rahu ja head suhted,
tunneme end elus hästi ning me elul on mõte,
sügavam tähendus ja otstarve, kui me elus on armastus.
Õnneks on meil Jumal, kes väidab ennast olevat armastus
ja mitte ainult ei väida, vaid ongi armastus.
Tema on allikas sel teel ning see hoiab meid sellel.
Piibel ütleb, et armastus on pikameelne ja õrn.
Täna vaatame, mida veel öeldakse.
Peale selle lisatakse, et armastus ei ole kade.
Armastus pole kade.
Jumala riigis ja Jumala armastuses ei ole mingit kadedust.
Mitte ühtki asja, mida ligimene omab.
Tundub loomulik, sest kui Jumal on armastus
ja kõik kuulub niikuinii Talle, mille üle Ta peaks siis kade olema?
Meie jaoks võib see olla keeruline.
Meie ei ole Jumalad.
Kadedus on miski, mis võib rikkuda väga palju.
Tahame sellest rääkida, sest sellestki on väljapääs.
Täna oleme jälle siin ning meil on tore pooltund Issandaga.
Alati, kui tuleme Tema ette,
saame täituda Tema rahuga ja Tema rahulolu täidab meid.
Kui tuleme Jeesuse ette, annab Ta meile rahulolutunde.
Tema ette tulles on meisse tohutu rahulolu.
Kui Ta puudutab meid, puudutab see kogu me elu
ning kogu meie olemust - kõike seda, mis on meis.
Alati, kui Tema ette tuleme,
võime tuua kõik oma mured, oma hirmud, vaeva ja puuduse.
Kõik selle, mis tundub olevat vajaka või rõhub.
Ta tahab alati tuua lohutust ning anda rahulolu kõiges ja kõigile.
Kuidas on võimalik, et Temas, Jeesuses Kristuses,
s.t Agape armastuses tundub, et mul on kõik juba olemas? - Just.
Temas olles tundub, et mul on juba kogu maailm,
mul ei ole midagi puudu ja mul ei ole mingeid vigu
ning minu elus ei ole mingeid vigu.
Tema sees ei ole puudust.
5. Moosese raamat 32:4 ütleb:
"Tema on kalju, tema töö on täiuslik, sest kõik tema teed on õiged.
Jumal on ustav
ja temas pole väärust, tema on õige ja õiglane."
Matteuse 5:48 ütleb Jeesus: "Teie olge siis täiuslikud,
nõnda nagu teie taevane Isa on täiuslik!"
Meie Taevane Isa on täiuslik.
Täiesti täiuslik, mitte poolik.
Kiri roomlastele 15:29 ütleb Paulus väga julgelt,
kui ta läheb roomlaste kogudusse: "Aga ma tean, et teie juurde tulles
tulen ma Kristuse rohke (soome k. "täiusliku") õnnistusega."
Paulus ütleb, et kui ta tuleb Jeesusega koos ja Kristuses,
siis on temaga koos Kristuse täiuslik õnnistus.
Kristuses on meie jaoks midagi täiuslikku varuks.
Jaakobuse kiri 1:17:
"Iga hea and ja iga täiuslik kink tuleb ülalt, valguste Isalt,
kelle juures ei ole muutust ega varjutuste varju."
Nii imeline on teada, et meie Taevane Isa ja Jeesus,
kes meie sees elab, on täiuslik ja täiuslikkus ise.
Temas pole meil midagi vajaka.
Ta annab täiuslikke kingitusi.
See on vundamendiks sellele,
miks Ta võib öelda, et armastus ei ole kade.
Miks peakski keegi, kes on juba täiuslik
ja selles on kogu täius, olema millegi peale kade?
Seda on hea teada, sest kadedus hiilib nii kergesti ligi.
Seda seetõttu, et kogu maailma majandus ja reklaamid toidavad seda.
Antakse mõista, mida pead täpselt valima.
"Vaata, kui uhke auto on see ja peaksid selle enesele muretsema."
Korraga su vana auto või maja näib naabri omaga võrreldes vilets.
Turg ja reklaam ütleb kogu aeg, mis asju meil peaks olema selleks,
et me oleksime rahul ja sellel ei tule kunagi lõppu.
Mood muutub kogu aeg,
kingad kuluvad nädalaga, särk ei olegi enam moodne..
Kogu aeg toidetakse kadedust ja rahulolematust.
Märkasin seda ka ise ja tean,
et lihtne on vaadata puudustele ning sellele, mida mul ei ole,
arvates, et mul peaksid olema rahuloluks erinevad asjad.
Kui siis kellelgi teisel see on.
Nt mõnel teisel koolil on spordisaal
ja meil seda pole, võin näha selles puudujääki.
Muutud rahulolematuks ja võib-olla isegi kadedaks.
Kuidas sellest vabaneda?
Tahan anda konkreetset nõu,
mis aitas mind ennast, kui võitlesin selliste asjadega.
See oli alles hiljaaegu ja tahtsin sellest vabaneda.
Ma ei tundnud erilist Jumala ligiolu,
aga tunnetasin, et igatsen rahu ja Jeesust.
Ütlesin lihtsalt: "Jeesus, igatsen Sinu järele.
Igatsen Sind nii palju ja et võiksin kogeda Sinu armastust."
Kui rääkisin, kui palju igatsen
Jeesust ja Tema armastust, täitis mind Jeesuse armastus.
Algul tundsin enda ümber muret ja kurbust,
aga siis läbistas seda imeline rahu ja armastus.
Kui olin südamest õhanud:
"Igatsen Sind Jeesus ning Sinu armastust,"
siis see murdis hirmust ja muredest läbi.
Tundsin imelist rahu.
Viibisin selles armastuses ja ütlesin Jeesusele:
"See armastus on parem kõigest muust."
Ma tundsin ja teadsin, et sellest piisab mu hingele.
Teadsin, et seda olen igatsenud.
Joy ütles sedasama - kuna Tema on täiuslik
ja Ta armastus on täiuslik, rahuldab see me vajadused.
Olin nii vaid hetke ja teadsin, et ma ei vaja midagi muud.
Kui mul on Jeesus ja Tema armastus, siis ma ei vaja midagi muud.
Ma tean, et Temas on kõik.
Seega kadedusest vabanemisel on Jeesus see võti ja lahendus.
Kui märkad, et oled kade
ja rahulolematus kalestab südame, siis võti on jällegi Jeesus.
Esimene Johannese kiri 1:1 ütleb apostel Johannes imeliselt:
"Mis algusest peale on olnud, mida me oleme kuulnud,
mida me oleme oma silmaga näinud, mida me oleme vaadelnud
ja mida meie käed on katsunud - seda me kuulutame Elu Sõnast.
Jah, Elu on saanud avalikuks.."
Halleluuja! - Elu sai avalikuks.
Siin öeldakse otse, et kui Jeesus tuli, tuli elu.
"Elu on saanud avalikuks,
ja me oleme näinud ja me tunnistame ja kuulutame teile igavest elu,
mis oli Isa juures ja on saanud meile avalikuks.
Mida me oleme näinud ja kuulnud,
seda me kuulutame ka teile, et teilgi oleks osadus meiega.
Meie osadus on osadus Isaga ja tema Poja Jeesuse Kristusega.
Ja me kirjutame seda, et meie rõõm oleks täielik."
Ja veel see koht, mida me alati loeme:
"Ja see on sõnum, mida me oleme kuulnud temalt ja kuulutame teile:
Jumal on valgus, ja temas ei ole mingit pimedust."
Mis saab selle valge diivaniga?
See teeb ehk mind õnnelikuks.
Võib-olla annab see rõõmu ning teeb kõik täiuslikuks?
Täiuslik kodusisustus. - See peab olema maitsekas.
Jeesuse ei räägi sellisest vaatenurgast,
et Ta lohutab meid ja peame edasi olema sellest ilma.
Jeesus ei räägi seda sellepärast.
Jeesus ütleb meile Matteuse evangeeliumis,
et Teda esikohale pannes saame me ka kõike muud.
Ta ei pane sellisesse olukorda, et saad küll Tema ja Ta armastuse,
aga pead hakkama saama toidu, raha ja valge diivanita.
Ei, Jeesus lubab, et kui asetame Teda esimesele kohale oma südames,
oma sisemuses ja eludes, täidab Ta kõik me vajadused.
Ta täidab need lausa oma rikkust mööda.
Oleme sellest nii palju rääkinud ning pidanud ka ise
korduvalt seda meenutama, et vastus on alati Tema.
Vastus on et panen uuesti Jeesuse esikohale.
Kui otsime taas esmalt Teda, oleme näinud oma elus,
koolis ja lasteaias, et Jumal täidab meie vajadused.
Imeline on pääseda vabaks vaevadest, muredest ja kadedusest.
Võime rõõmustada sellest, mida saavad ka teised.
Pole vaja olla kade naabri uhke diivani üle,
sest teame, et Issand täidab ka meie vajadused.
Psalm 34:11: "Noored lõvidki väsivad ja on näljas;
aga kes Issandat otsivad, neil ei puudu mingit head."
Halleluuja! - Neil ei puudu mingit head.
Teine kiri korintlastele 9:8: "Jumal on vägev andma teile
kogu armu rikkalikult, et teil ikka oleks kõike küllaldaselt
ning et te oleksite rikkad iga (hea) teo tarvis.."
See on Jumala tahe. - Just.
Issanda tahe pole see, et elame pidevas puuduses.
Tema tahe on täita me vajadused.
Kiri filiplastele 4:19:
"Küll mu Jumal täidab kõik teie vajadused
oma rikkust mööda kirkusega Kristuses Jeesuses."
Tahan sulle kinnitada,
et kui Jeesus julgustab meid panema Teda oma elus esikohale,
on see seotud lubadusega täita kõik me vajadused.
Isegi sel määral, et saame olla õnnistuseks teistele.
See on tohutu rõõm, et Ta täidab meie vajadused
oma rikkust mööda ja tahame sulle tõesti öelda,
et Ta lubab ja on ustav täitma kõik meie vajadused.
Sa ei pea olema mitte millegi üle kade,
sest sul on Jeesus, kes on kõige allikas.
Samuti sinu maiste vajaduste tarvis.
Seda on väga oluline teada.
Kui me neid asju teame,
ja teame Tema tahet selles, samuti, et Ta on hea ja armastav isa,
kes on helde ja annab igaühele, kes Teda appi hüüab.
Ta ütleb: "Armas tütar, armas poeg, sina oled alati minu juures
ja kõik, mis on Minu oma on ka sinu oma."
See on Tema tahe ja teame Tema tahet selles,
siis meie süda saab olla rahus ja kaitstud.
Me ei pea kartma.
Nüüd on see asi selgeks tehtud.
Jätkame siit.
1. Korintlaste 13:4: "..armastus ei hoople".
Hooplemine tuleneb samuti võrdlemisest nagu kadedus.
Kadeduse taga võib olla hirm nagu hooplemise puhul.
Hirm, kas ollakse ikka kõlblik.
Tahame hoobelda selle üle, mis meil on või oleme saavutanud,
sest see on selle maailma vaim ja selle maailma tegutsemisviis.
Peame ennast upitama, selleks, et me kõlbaksime
ja peame selle üle hooplema, mida oleme suutnud saavutada.
Piibel ütleb, et armastus ei hoople!
Armastus näeb seda, et kõik on Jumalalt.
Kui kõik on Jumalast, ei saa ma millegi üle hoobelda.
Üksnes Jumalast. - Jah, ainult Tema üle.
Piibel õpetab ka seda,
et kiitku sind keegi teine, mitte sinu oma suu.
Kiitku sind keegi teine.
Võime kiidelda teiste üle ning kiita teisi inimesi.
Piibel ütleb otse Õpetussõnade 27:2:
"Kiitku sind keegi teine, aga mitte su oma suu,
keegi võõras, aga mitte su oma huuled."
Piibel julgustab meid kiitma üksteist.
See on valdkond, milles võime õppida,
et räägiksime teineteisest head ning julgustaksime üksteist.
Just.
Lugesin hiljuti huvitavat artiklit ühe kooli kohta Inglismaal,
kus oldi tüdinud laste puuduste ja nõrkuste välja toomisest.
Tehakse palju erinevaid hinnanguid andvaid teste,
millega selgitatakse välja laste puudused ja raskused.
Selle asemel hakkasid nad välja selgitama laste tugevusi.
Nad hakkasid töötama laste tugevate külgedega
ja panustasid tugevustele ning hakkasid neid arendama.
Peale seda tuli selgelt välja, et laste nõrkused vähenesid.
Kui keskendume oma tugevustele, siis ka nõrgad küljed paranevad.
Kui keskendume nõrkustele, siis ei arene ka meie anded.
Nii see on.
Kui julgustamine on keeruline, siis on olemas väga lihtne võte.
Kui liigume ringi tööl või kodus või kohtame kusagil inimesi,
siis sageli me märkame mitmeid kordi päevas teiste juures,
kui stiilne särk on kellelgi või kui värske näeb keegi välja.
Tervitad, kui oli tore kedagi kohata või kui keegi ütleb midagi vahvat.
Tavaliselt me ei ütle neid asju häälega välja.
Mõtleme seda sageli oma peas.
Selle asemel et neid mõtelda,
peaksime neid kohe ütlema, kui need tulevad pähe.
Siis on see siiras ja südamest.
Inimesed kardavad sageli,
et öeldu pole siiras ja tundub kuidagi võlts.
Kui see tuleb mõtetesse, ütle see ka kohe välja.
Nii hakkamegi looma julgustavat atmosfääri.
Aamen. Nii see on.
Ütlesin, et hooplemine tuleb enamasti võrdlemisest.
Hooplemine võib tulla madalast enesehinnangust
ja tahame seda tõsta millegi saavutamisega.
See ei kõla hästi ja sellest saab üsna ruttu aru.
Meie sinuga ei pea kunagi esile tõstma kedagi peale Issanda.
Kui sul on madal enesehinnang,
tahan sind julgustada ja öelda, kui oled võtnud Jeesuse vastu,
pole sa üksnes päästetud vaid oled ka juba kõlblik.
Oleme varem rääkinud õigusest.
Piiblis, roomlastele 3:23 öeldakse:
"sest kõik on pattu teinud ja ilma jäänud Jumala kirkusest.."
See on tõesti tõsi.
"ning mõistetakse õigeks tema armust päris muidu,
lunastuse kaudu, mis on Kristuses Jeesuses.."
Meid mõistetakse õigeks kingitusena pelgalt armust.
Meid kuulutatakse olevat Talle täielikult kõlbavad.
Õigeksmõistmine tähendab, et see on armust antud kingitus.
Salm 27: "Kus on nüüd kiitlemine? See on välistatud."
Kui meid on õigeks mõistetud, võime selle rõõmuga vastu võtta,
et olen Jumalale meelepärane Kristuse lunastustöö tõttu.
Isegi kui ma ei kõlba iseenesele
või ei ole oma lähedastele piisav, siiski kõlban ma Jumalale.
Võin olla sellega rahul ja rõõmus,
et Jeesus tõesti armastab mind ja Temale olen ma piisavalt hea.
Võin selle üle rõõmustada ja teada, et see on kingitus.
Ma ei pea hooplema millegi üle peale Tema enese.
Kiitlemine on välistatud.
Miks? Armu tõttu.
Kõik on üksnes armust.
Kui mõistan seda ja näen, et olen saanud kõik armust -
päästmise, õigeksmõistmise, elu, minu abikaasa Joy -,
siis võin kiidelda Jumalast ja hinnata seda, mis on teistel.
Võin teisi julgustada. Aamen.
Armastus on ravimiks ka nendes valdkondades.
Arstim madala enesehinnangu vastu.
Armastus on ravim ka nende asjade vastu.
Seda oleme märganud ka koolis, kui lasteaeda või kooli tuleb uus laps.
Samamoodi nagu meie ise, kui asume uues kohas tööle
või tutvume uute inimestega, siis me oleme ebakindlad.
Uute laste, töötajate või lapsevanemate pealt
märkab seda ebakindlust, kuigi see avaldub erinevalt.
Mõni laps tõmbub enesesse, on väga tagasihoidlik ja vaikne.
Mõni pigem mürgeldab ja on veidi isegi agressiivne.
Mõni kelgib ja kiitleb ning näitab kui kõva tegija ta on.
Mõni võib olla ka vihane,
ärrituda ja solvuda kergelt pisiasjade peale.
Oleme saanud käsu armastada üksteist.
Seega hakkame teadlikult
kõigi õpetajatega tegema jälle algusest armastuse tööd.
Pöörame teadlikult tähelepanu, armastame, julgustame, märkame,
julgustame, armastame ja uuesti pöörame tähelepanu.
Kogu aeg püüame heaga.
Laps rahuneb, lapsevanem rahuneb, uus töötaja rahuneb ja lõõgastub
ning kogu atmosfääri täidab imeline rahu.
Eriti tore on seda näha gümnaasiumis.
Isegi selle vanuseastme õpilased saavad olla rahulikud.
Pole vaja kelkida ja hoobelda, mis võib olla teismeliste probleem.
Lapsed peavad kogu aeg mängima mingit rolli.
Teismeea algus on paras väljakutse ning lapsed on siis ebakindlad.
Imehea on märgata,
et armastus on ravimiks ka nendele teismelistele,
et nad saaksid maha rahuneda ning olla nemad ise.
Palvetame.
Tänu, Issand, et oled tõesti siin meiega koos.
Tunnetan, et Issandal on konkreetne õnnistus varuks.
Tal on praegusel hetkel kõikidele täpselt õige õnnistus ja abi.
Just selles sinu praeguses olukorras ja probleemis.
Jumal näeb, kuuleb ja teab seda.
Tal on selleks täpselt vajalik õnnistus ja abi.
Jeesuse nimel kuulutan praegusel hetkel
Jumala õnnistust sinu keerulisse olukorda.
Palun, et inglid just nüüd hakkaksid tegutsema,
hakkaksid tooma õnnistust ning muutust ja Tema headust
just selles olukorras, kus sina oled.
Toimub muutus, tuleb rahunemine ja puhkus.
Tänu, Issand, et kõik sõlmed avanevad.
Jeesuse nimel kuulutan, et sõlmed inimsuhetes avanevad.
Sõlmed lähevad praegu lahti
Jumala armastuse ja Püha Vaimu väel.
Jeesuse nimel, aamen.
Aamen.
Aitäh, Joy.
Tänu ka kõigile vaatajaile tagasiside ja palvevastuste eest.
Meelsasti oleme teie kõrval palvetades nii heas kui halvas.
Kui soovid õppida tundma Jumalat, kellest Piibel ja meie siin räägime
ning et Tema on armastus, siis see raamatuke võib aidata.
Olen kirjutanud raamatu "Jumal on armastus",
mis avab Piiblit just sellest vaatenurgast.
Loodetavasti mõistad selle abil, et su Taevane Isa armastab sind.
Tea seda ja ole õnnistatud Jeesuse nimel.
Olgu väljakutsed millised tahes, Jumal on alati suurem.
Tema viib sind võidule.
Kui otsid esmalt Teda
ja asetad Tema esikohale, siis tuleb ka kõik muu.
TV7 on saanud palju positiivset tagasisidet
saatesarja kohta "Jumal kõneleb".
Loen teile ühe kirjadest ette:
"Tere! Tahan tänada saatesarja "Jumal kõneleb" eest.
See on muutnud mu arusaama, mida tähendab olla usklik.
Eriliselt julgustav oli saateosa nimega "Õnnistus".
Seda tuleks õpetada meie kogudustes rohkem.
Selline õpetus vabastab, tervendab ja annab meile uue identiteedi.
Õpetus paneb vaatama Jeesusele, mitte meile endile.
See kergendab meie sammu ja sellest on hea rääkida ka teistele.
See on tõeline rõõmusõnum Jeesusest."
Kui "Jumal kõneleb" saade puudutab ka Sinu südant,
siis toeta saate tegemist nii rahaliselt kui palves.
Võid helistada saate ajal numbrile 9001777
ja sellega annetad 7 eurot just selle saate toetuseks.
Võid kasutada ka ekraanil olevaid kontonumbreid.
Aitäh toetuse eest ja õnnistust Sinu ellu!
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin